คือหนูเป็นสิวอะคะละทานยาคุมแบบลดสิวมานานละคะทานมาราวๆ 3-4 ปีคะ ละเดือนนี้หนูพึ่งหยุดกินยาคะ ละประจำเดือนมา วันที่ 5 ละวันนี้กลับมาอีกคะมาเป็นสีน้ำตาลเหมือนทุกครั้งคะ เป็นเพราะไรหรอคะ
สวัสดีค่ะ จากที่กล่าวมา อาจเป็นเลือดออกผิดปกติทางช่องคลอดที่ไม่ใช่ประจำเดือน ซึ่งอาจเกิดจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่หากกินยาคุมจนหมดแผง ไม่ได้หยุดกลางคัน มีโอกาสทำให้เลือดออกผิดปกติหลังหยุดยาได้น้อยการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์